Nóg ’n week van beurtkrag lê voorEskom waarsku dat betogings die kans op verdere beurtkrag verhoog. (Foto: Maroela Media) Eskom sê dit sal ’n paar weke neem vir die kragopwekkingstelsel om te herstel tot op die vlak waar dit voor die stakings was. Dít beteken dat beurtkrag die komende week weer implementeer sal moet word, met fase 6‑beurtkrag wat vanaf Maandagmiddag 16:00 weer sal geld. Fase 4 geld tans en sal tot middernag duur voordat fase 2‑beurtkrag sal inskop. Fase 2 geld dan tot Maandag 05:00 voordat dit weer na fase 4 sal oorskakel. Fase 4 sal tot Maandag 16:00 geïmplementeer word voordat fase 6 inskop en tot 22:00 duur. Fase 4 geld dan weer tot middernag. Fase 2 beurtkrag sal geïmplementeer word tot Dinsdag 05:00 voordat dit sal oorskakel na fase 4. Fase 4‑beurtkrag sal Dinsdag vanaf 05:00 tot 16:00 geïmplementeer word. Fase 5 sal Dinsdag van 16:00 tot 22:00 geld voordat fase 4 tot middernag sal duur. Eskom staan in dié stadium minstens 3 384 MW af aan beplande instandhouding, terwyl hy sonder ŉ bykomende 18 319 MW moet klaarkom weens onbeplande onderbrekings. “Eskom wil lede van die publiek opnuut daaraan herinner dat beurtkrag slegs ingestel word as ŉ laaste uitweg om die nasionale kragnetwerk te beskerm.”